Rozsudok Všeobecného súdu z 24. mája 2023 – Gusachenka/Rada
(vec T-579/21)1
(„Spoločná zahraničná a bezpečnostná politika – Reštriktívne opatrenia prijaté vzhľadom na situáciu v Bielorusku – Zmrazenie finančných prostriedkov – Obmedzenie vstupu na územie členských štátov – Zaradenie mena žalobcu na zoznamy dotknutých osôb, subjektov a orgánov – Nesprávne posúdenie – Proporcionalita – Sloboda prejavu“)
Jazyk konania: francúzština
Účastníci konania
Žalobca: Siarhei Gusachenka (Minsk, Bielorusko) (v zastúpení: D. Litvinski, advokát)
Žalovaná: Rada Európskej únie (v zastúpení: A. Limonet a V. Piessevaux, splnomocnení zástupcovia)
Predmet veci
Svojou žalobou založenou na článku 263 ZFEÚ sa žalobca domáha zrušenia vykonávacieho rozhodnutia Rady (SZBP) 2021/1002 z 21. júna 2021, ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku (Ú. v. EÚ L 219 I, 2021, s. 70), a vykonávacieho nariadenia Rady (EÚ) 2021/997 z 21. júna 2021, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 219 I, 2021, s. 3) v rozsahu, v akom sa ho tieto akty týkajú
Výrok rozsudku
Žaloba sa zamieta.
Pán Siarhei Gusachenka znáša svoje vlastné trovy konania a je povinný nahradiť trovy konania, ktoré vynaložila Rada Európskej únie.
____________
1 Ú. v. EÚ C 11, 10.1.2022.